open-index/open-wikipedia-markdown huggingface dataset:
Wallander – Før frosten

***Før frosten*** (originaltittel: *Wallander – Innan frosten*) er en svensk kriminal-thriller fra 2005 regissert av Kjell-Åke Andersson. Filmen handler om politietterforsker Kurt Wallander som blir satt til å etterforske noen ritualdrap. Filmen er basert på Henning Mankells roman ''Før frosten'' fra 2002. Hovedrollen spilles av Krister Henriksson, men andre sentrale roller spilles av Johanna Sällström og Ola Rapace.

*Før frosten* er den første i en rekke filmer om Kurt Wallander.

Den hadde skandinavisk kinopremiere 14. januar 2005.
## Handlingen
Linda Wallander tar eksamen på politiskolen og begynner hos ordenspolitiet i Ystad. En forsvunnet kvinne blir funnet død i skogen og en religiøs gruppe sprer trusler. Linda har vanskelig med å komme overens med sin far og flytter inn hos sin beste venn Anna. Men Anna oppfører seg underlig og det virker som det finnes en forbindelse mellom alt det merkelige som har skjedd. Dessuten begynner den nye fyren, Stefan Lindman, på stasjonen.

## Rolleliste

## Referanser


## Eksterne lenker
*
Mary Hegge

**Mary Braa Hegge** (født 20. januar 1908 på Byneset, død 2. desember 2001 i Inderøy) var en norsk lærer og barnebokforfatter.

Hun var utdannet ved Levanger lærerskole i 1930, og arbeidet i skolen fra 1931 til 1964, først et år ved Garten skole i Ørland, deretter ved Vinge skole på Skatval og fra 1940 i Inderøy, hvor hun bodde resten av livet.

Mary Hegge begynte å skrive for damebladet Urd i 1941, under psevdonymet *Mari Bru*. Hun skrev noveller i Nynorsk vekeblad og i julehefter som *Inntrønderungdommen* og *[[Jul i Trøndelag]]* fram til 1986. Hun bokdebuterte i 1951 med *Beritungen*, og fikk Kirke- og undervisningsdepartementets pris for den. Oppfølgeren *Beritungen får nye vener* kom i 1952. Begge bøkene er skrevet på trøndernært nynorsk og baserer seg i stor grad på forfatterens barndomserfaringer om liv og oppvekst på en gård i tiden rundt 1920. 

Lokalt var Hegge en populær kåsør og prologdikter. Hun var gift med kollega Ole Hegge. Ekteparet fikk to barn, datteren Sigrun og pressemannen Per Egil Hegge.
## Referanser
Bergen Kunstforening

**Bergens Kunstforening** ble stiftet i 1838 av maleren J.C. Dahl, som Norges andre kunstforening (etter Oslo Kunstforening). Foreningen arbeider for å legge forholdene til rette for visning og produksjon av nasjonale og internasjonale kunstprosjekter. Bergens Kunstforening er en medlemsorganisasjon, og eier kunstgalleriet Bergen Kunsthall.

## Referanser
Takyon

Et **takyon** (fra Gresk , *takhyónion*, fra , *takhýs*, dvs. hurtig) er en hypotetisk partikkel som beveger seg raskere enn lyset. 

Takyonfelt har medvirket i flere teorier i fysikk, så som bosonsk strengteori. Utfra relativitetsteorien kan takyonet defineres som en partikkel med romlik fireimpuls og imaginær egentid. Takyonet kan ikke senke farten til under lyshastigheten. Ifølge Feinberg, en av pionerene innen takyon-studier, vil takyonene ikke bryte regelen om kausalitet i spesiell relativitetsteori og vil ikke la informasjon overføres raskere enn lyshastigheten.

I dagens kvantefeltteori forstås takyoner som et tegn på en ustabilitet i systemet som beskrives matematisk og løses med såkalt «takyonkondensering» som viser at takyoner ikke vil kunne eksistere som "stabile" partikler. Man sier derfor at takyonene er for ustabile til å regnes med blant partikler som 'eksisterer' selv om de kan beskrives som løsninger av likningene i en fysisk teori. Fysikken stenger dermed dørene for takyonene ved både å vise at de ikke kan eksistere og at de ikke kunne ha sendt informasjon raskere enn lyset uansett. Likevel er debatten rundt takyoner ikke lagt død.

## Referanser
Lock, Stock and Two Smoking Barrels

***Lock, Stock and Two Smoking Barrels*** er en britisk krimkomedie fra 1998, skrevet og regissert av Guy Ritchie. Filmen er Guy Ritchies debut som regissør.

## Handling
Fire menn skylder en gangster en halv million pund etter en mislykket runde med three card brag (et kortspill ganske likt poker). De får vite at en annen gjeng skal rane et hus fylt av marihuana og bestemmer seg for å ta deres bytte.

## Medvirkende
*Jason Flemyng – Tom 
*Dexter Fletcher – Soap 
*Nick Moran – Eddie 
*Jason Statham – Bacon 
*Steven Mackintosh – Winston 
*Nicholas Rowe – J 
*Nick Marcq – Charles 
*Charles Forbes – Willie 
*Vinnie Jones – Big Chris 
*Sting – JD

## Referanser


## Eksterne lenker
*
Torben Weinreich

**Torben Weinreich** (1946–2026) var en dansk lærer, litteraturviter og professor emeritus. 

Torben Weinreich ble utdannet lærer i 1968. Han tok filosofisk doktorgrad (ph.d.) i 1992 med avhandlinga *Askepots sko – om børnelitteratur og litteraturpædagogik*. Han ble Danmarks første professor i barnelitteratur i 1998, samtidig som han ble ansatt som leder av det nyopprettede Center for Børnelitteratur ved Danmarks Pædagogiske Universitet i København, der han var til 2005.

Weinreich har også utgitt flere bøker om barnelitteratur, deriblant *Leksikon for børnelitteratur* sammen med kona Kari Sønsthagen i 2003. Som forsker og foredragsholder har han bidratt aktiv til den faglige og offentlige debatten om barnebøker i Norden, og det var han som i 2004 startet den danske kanon-debatten. Samme år utgav han boka *Kanon – litteratur i folkeskolen*. 

## Utgivelser (utvalg)
;Om barnelitteratur
* 1994: *Skråt nedad*
* 1996: *Reuters verden*
* 2003: Kari Sønsthagen og Torben Weinreich. *Leksikon for børnelitteratur*. Branner og Korch. ISBN 87-411-5970-5
* 2004: *Børnelitteratur mellem kunst og pædagogik* – 2. utgave
* 2006: *Børnelitteratur – en grundbog* – 2. utgave
* 2006: *Historien om børnelitteratur *

;Barnebøker
* 1980: *Manden i vinduet* – første bind i en trilogi, tildelt det danske kulturdepartementets barnebokpris i 1981
* 1984: *Den fremmed fra bjerget11*
* 1989: *Jeg er Clemens*

;Annet
* 2007: *Tværsummen* – kriminalroman for voksne

## Priser (utvalg)
* 2007 – Den internationale barnelitteraturforskerprisen *[[The IRSCL Award]]*
* 1981 – *[[Kulturministeriets Børnebogs-pris]]* for *Manden i vinduet*

## Referanser


## Eksterne lenker
* Weinreichs egne hjemmesider
* CV ved Center for Børnelitteratur
Guy Ritchie

**Guy Stuart Ritchie** (født 10. september 1968 i Hatfield i Hertfordshire) er en britisk filmregissør og manusforfatter. 22. desember 2000 giftet han seg med Madonna. De fikk en sønn sammen, før de skilte seg i 2008.

## Filmografi

## Referanser


## Eksterne lenker
*
Revolver (andre betydninger)

En **[[revolver]]** er et håndvåpen.

**Revolver** kan også referere til:

* ''Revolver'' (album), et musikkalbum av The Beatles
* ''Revolver'' (film), en film fra 2005 av Guy Ritchie
Mike Hallett

**Mike Halett** (født 1959) er en engelsk profesjonell snookerspiller og kommentator på TV.

Hallett var en jevnt over god snookerspiller, men kom aldri opp i det øvre toppsjiktet. Han vant det nasjonale engelske mesterskapet for ungdom under 16 år i 1975. Han nådde sin beste plassering på verdensrangeringen i sesongen 1989/1990 med en sjetteplass. Plasseringen skyldtes dels hans eneste seier i en rankingturnering i karrieren under Hong Kong Open hvor han slo Dene O'Kane 9&ndash;8.

I 1991 kom han til finalen i Masters hvor han gikk opp i en 7&ndash;0 ledelse over Stephen Hendry. På stillingen 8&ndash;2 manglet han bare den rosa og sorte kulen for å sikre seier i turneringen, men bommet. Hendry kjempet seg tilbake og vant tilslutt kampen 9&ndash;8. Dagen ble verre for Hallett da han kom hjem, bare for å oppdage at det hadde vært innbrudd hjemme hos han.

Hallet kom to ganger til kvartfinale i verdensmesterskapet i snooker, men tapte begge gangene. Hans siste sesong på main touren var 2004/2005 og spiller for tiden i en lavere tour.

Ved siden av snookeren er han i dag kommentator for Sky Sports og Eurosport.

## Referanser


## Eksterne lenker
*
Hong Kong Open (snooker)

**Hong Kong Open** var en snookerturnering for profesjonelle som bare ble arrangert én gang, i 1989. Turneringen ble vunnet av Mike Hallett, og var hans eneste seier i karrieren.

Turneringen skulle egentlig arrangeres i Australia under navnet «Australia Open», men ble flyttet like før den skulle arrangeres. Det var den første rankingturneringen som ble arrangert i Asia.

## Vinnere
Konkordieformelen

**Konkordieformelen** (latin: *Formula concordiae*, «felles-hjerte», enighet) fra 1577 er den siste lutherske bekjennelse og ble til på foranledning av kurfyrst August av Sachsen (1553–86), som var gift med Christian IIIs datter Anna.

Skriftet avslutter de lutherske lærestridigheter etter Martin Luthers død i 1546 og innleder ortodoksiens periode: den såkalte lutherske ortodoksi, som for alvor skulle komme fra begynnelsen av 1600-tallet og holdt seg, inntil et mer personlig og inderlig fromhetsideal ble dominerende med pietismen i slutten av århundret.

Den omfatter 12 artikler og forsøker å få i stand et kompromiss mellom de som især hadde fulgt Philipp Melanchthons mer humanistiske linje – kalt filippistene etter Melanchthons fornavn  –  og tilhengerne av den sanne lutherdom, de såkalte «gnesio-lutheranere», som hadde en strengere «biblisisme», bibeltroskap, støttet av en bestemt utformet lære om skriftens verbalinspirasjon.

Konkordieformelen er ikke en del av den norske kirkes bekjennelsesgrunnlag. I Danmark-Norge ville man ikke rokke ved tradisjonen fra Christian IIIs tid, men opprettholde «den rene lære og enighet». Fredrik II, var blitt så urolig over den store diskusjonen om den rette arv fra Luther, at han helt forbød noen i landet å ha et eksemplar av boken, *[[Konkordieboken]]*, som Konkordieformelen kom til å inngå i fra 1580. 

Dette var en tid med stor religiøs uro og lærestrid som Konkordieformelen var et forsøk på å rydde opp i, ved å markere tydelig avgrensning fra katolisisme og kalvinisme. Kurfyrstinne Anna av Sachsen skal ha sendt sin bror kong Frederik et fløyelsinnbundet eksemplar; men han kan ha innsett at en så fastlagt norm heller ville forverre uroen ved å gjøre motsetningene tydeligere. Det hele gikk så innpå kongen at han en søvnløs natt skal ha stått opp, slengt sin søsters gave i peisen og ropt: «*Her har jeg fanget en [[djevel]] jeg vil brenne!*» Konkordieformelen ble da heller aldri anerkjent som bekjennelsesskrift i Danmark-Norge.

## Konkordieformelen fra 1577
Det originale dokumentet var på tysk, og en versjon på latin ble fremskaffet til *Konkordieboken* fra 1580.

De 12 artiklers overskrifter:

Hovedforfatterne til konkordieformelen var Jakob Andreæ (1528–90) og Martin Chemnitz (1522–86), og ble som *Den Bergske Bok* (*Das Bergische Buch*) sendt til godkjennelse og underskrevet av 3 kurfyrster, 20 fyrster, 24 grever, 35 byer og henimot 800 teologer. Disse underskrifter representerte cirka 2/3 av den lutherske verden. (*Molland 1976, s. 224* – *Formula of Concord angir dog som også andre steder ti ganger så mange, nemlig 8.000 teologer)*

Den ble forkastet i Hessen, Zweibrücken, Anhalt, Pommern, Holsten, Danmark-Norge, Sverige, Nürnberg, Strassburg og Magdeburg.

## Liten ordliste

## Referanser


## Eksterne lenker
* Konkordieformelen i fulltekst på dansk
Sonja Edvardsen

**Sonja Edvardsen** (1960–2025) var en norsk lokalpolitiker fra Arbeiderpartiet. Hun var ordfører i Eid kommune i Sogn og Fjordane fra 2005 til 2011 og var første kvinnelige ordfører i Eid. Hun var vararepresentant til Stortinget i perioden 2009–2013.

Sonja Edvardsen var utdannet sykepleier.

## Referanser


## Kilder
*  «Lærdal og Årdal i sjukehustog», *[[Sogn Avis]]* 2. mai 2010
*  «Ap-ordfører i Eid: -Vanskelig å drive valgkamp etter sykehussaken» – TV 2, 31. august 2011

## Eksterne lenker
*
Dean Reynolds

**Dean Reynolds** (født 11. januar 1963) er en engelsk profesjonell snookerspiller.

Før han ble profesjonell ble Reynolds den første vinneren av junior utgaven av Pot Black etter at han slo Dene O'Kane.

Reynolds spilte seg to ganger frem til finale i en rankingturnering, men tapte begge gangene. I 1989 tapte han British Open mot Tony Meo og samme år tapte han finalen i Grand Prix mot Steve Davis. Hans beste plassering i verdensmesterskapet i snooker er en kvartfinale i 1989. De gode resultatene denne sesongen gjorde at han for sesongen 1990/1991 nådde sin beste ranking med en åttendeplass.

Reynolds er en av få spillere som har senket seksten rød i konkurransesammenheng etter at han har fått tildelt free ball, med et break på 143.

## Referanser


## Eksterne lenker
*
Atlungstad (Østre Toten)

**Atlungstad** er en gard i Nordlia i Østre Toten (gnr. 119). Eiendommen består (1997) av 143 mål dyrka mark, 30 mål beite og 223 mål skau, samt 21 mål anna areal. Garden ligger ved fylkesvei 33, ca. 8 kilometer sør for Gjøvik. Atlungstad har lang strandlinje mot Mjøsa. Bebyggelsen på garden er i hovedsak fra tidlig på 1900-tallet, med unntak av et svært gammalt stabbur (ifølge tradisjonen fra 1600-tallet).

Ifølge Rygh kommer gardsnavnet av norrønt "Aslaugarstaðir, af Kvindenavnet Aslaug", som Atlungstad i Stange.

## Husmannsplasser
Følgende husmannsplasser har ligget under Atlungstad:
*Damenga
*Larssvea
*Skuggen
*Øverhagen (stua står fortsatt)

## Eksterne lenker
Norske Gaardnavne
Neobatrachia

* Bufonoidea
* Hyloidea
* Microhyloidea
* Ranoidea

**Neobatrachia** er en av delgruppene til springfrosk. Det er den nyeste delgruppen, noe som framgår av forstavelsen *neo*. Den er også den største, med over 5000 arter, noe som gjør at den omfatter 96% av alle frosker og padder. 

Skjelningen mellom de ulike gruppene (Archaeobatrachia, Mesobatrachia, og Neobatrachia) er vanskelig. Den er vesentlig basert på ulikheter i anatomi, særlig flere ulikheter i skjelettets struktur. 

Neobatrachia blir vanligvis delt inn i fire grupper, selv om også det er kontroversielt, da noen familier blir plassert i ulike undergrupper, alt etter hvem som spørres. Men gruppene er disse:

* Bufonoidea
* Hyloidea
* Microhyloidea
* Ranoidea

## Eksterne lenker
*
Suzhou (elv)

** Suzhou** (tradisjonell kinesisk: **蘇州河**, forenklet kinesisk: **苏州河**, pinyin: *Sūzhōu Hé*, også kalt **Wusong**) er en elv i Kina som renner gjennom sentrum av Shanghai. Den er oppkalt etter Sūzhōu, en by ikke så langt unna i provinsen Jiangsu, og som tidligere var en langt viktigere by før Shanghai begynte å vokse på 1800-tallet. 

Suzhou er et av de viktigste avløpene fra Taisjøen, og har en lengde på 125 km, hvorav 54 km er innen byprovinsen Shanghai og 24 km innenfor byens tettbebyggelse. Den renner ut i  Huangpu-elven i nordenden av the Bund i Huangpu-distriktet.

Etter Nanjingtraktaten som tvang Kina til å åpne seg i 1842 og Shanghai ble en internasjonal handelshavn, dannet elven grensen mellom den britiske konsesjon (søndre bredd) og den amerikanske bosettingen (nordre bredd) inntil begge konsesjoner ble slått sammen til den internasjonale bosetting i 1863. Da japanerne invaderte Shanghai i 1937, ble elven grensen mellom den internasjonale bosetting (sør) og en japanske konsesjon (nord).

Med Shanghais vekst ble Suzhouelven en viktig handelsvei for transport av varer innover i landet. Mange lagerhus og fabrikker ble anlagt ved elven. Forurensingen av elven var stor.  Senere har fabrikkene blitt flyttet ut til forstedene. 

Fra 1992 har det pågått en storstilt rehabilitering av elveområdet. Den er blitt så ren at det gjennomføres kapproing på elven.  Elven krysses av et stort antall broer, ofte europeiske av stil. En særlig kjent bro er Waibaidu-broen. I 2007 var det 30 broer over Suzhou. 

## Eksterne lenker
*
Moan

**Moan** er et norsk etternavn. Navnet er dialektisk bestemt form flertall av substantivet mo (*moene*), et flatt område, eller slette, gjerne en tørr og sandet slette.

## Nordmenn med etternavnet Moan
I 2007 hadde 454 nordmenn etternavnet Moan.

*Henny Moan, skuespiller
*Magnus Moan, kombinertløper

## Se også
*Mo
*Moen

## Referanser
Alo Bärengrub

**Alo Bärengrub** (født 1984) er en estisk foballspiller som spiller for JK Nõmme Kalju.

Den 29. januar 2008 skrev Alo Bärengrub under en 4-årskontrakt med Bodø/Glimt.

## Referanser


## Eksterne lenker
*
Monn-Iversen

**Monn-Iversen** er et norsk etternavn som er sammensatt av de to etternavnene Monn og Iversen. Monn stammer fra Elveseter i Bøverdalen i Lom, og Iversen fra Aremark i Østfold. Slekten har  lang tilknytning til Oslo, der de første byborgere er registrert på 1700-tallet. Navnet brukes kun av én slekt i Norge, og Statistisk sentralbyrå har per 2. september 2020 kun registrert 19 levende personer med etternavnet i Norge.

Monn har sitt utspring i at slekten opprinnelig eide og drev gården Elveseter i Bøverdalen i Lom. Familien ble tvunget fra gården på 1800-tallet, og måtte flytte til Elvesætermoen. Da John Elvesætermoen flyttet til Oslo, forenklet han navnet først til Moen, og senere om til Monn. John Monn var en sentral skomaker i Oslo, og leder av Skomakermesternes landsforbund i mer enn ti år.

Mange i denne slekten arbeider i kultur-, underholdning- og medieindustrien.

## Kjente personer med navnet

*Rudolf Johannes Iversen, overkasserer (1895–1966) g. Elvira Constanse Monn (1896–1990)
** Arne Monn-Iversen (1931–2014), fiolinist, g. sanger Kirsten (Kiss) Monn-Iversen (1933–)
*** Øivind A. Monn-Iversen (1965–), journalist
** Egil Monn-Iversen (1928–2017), norsk komponist og produsent, g. sanger og skuespiller Sølvi Wang (1929–2011) 
*** Stein Wang Monn-Iversen (1952–), filmprodusent
*** Bitte Monn-Iversen (1954–), TV-produsent, g. TV-produsent Johnny Bergh (1934-2014)
**** Magnus Monn-Iversen (1981–), TV-produsent, sceneprodusent og tekstforfatter
I tillegg var Sølvi Wangs far, jazzsaksofonist Yngvar Wang (1904-1960), tett på familien gjennom å være svigerfar til Egil Monn-Iversen.

## Referanser
Panatagrevene

**Panatag** eller **Panatagrevene** (kinesisk språk: 黃岩島; pinyin *Huangyan dao*, på engelsk ofte *Scarborough Shoal*) er en øygruppe i Sør-Kina-havet.

## Geografi
Øyene er en gruppe ubebodde små øyer og korallatoller på et rev og ligger ca. 220 km vest for øya Luzon og ca. 345 km nordøst for Spratlyøyene.

Området er triangelformet med et areal på ca. 150 km² der revet har en omkrets på ca. 55 km og omslutter en lagune på ca. 130 km².

Havet omkring øyene er rike fiskebanker, og det formodes også å skjule store forekomster av olje og naturgass.

## Historie
Øyene har vært kjent blant kinesiske sjøfarere i lang tid, og ble omtalt allerede under Yuan-dynastiet på kart fra 1279.

Området kontrolleres idag 2007 av Filippinene med henvisning til den geografiske nærhet, men såvel Folkerepublikken Kina som Republikken Kina gjør krav på området. Øyene ligger innenfor Kinas kravlinje, «Den nistiplede linje».

## Eksterne lenker
* Om Panatag
Hubert Schwarz

**Hubert Schwarz** (født 13. september 1960) er en tidligere vesttysk kombinertløper.

Han hadde sin styrke i hoppbakken, og ledet ofte kombinertkonkurransene etter hopprennet.  
Han oppnådde sin største triumf under OL 1988 i Calgary, der han tok gull i lagkonkurransen, sammen med Hans-Peter Pohl og Thomas Müller.

## Referanser


## Eksterne lenker
*
Amathea

**Amathea** er en norsk stiftelse som har som formål å forebygge uplanlagt svangerskap og planlagt abort. Stiftelsen tilbyr også prevensjonsveiledning.

Amathea har kontorer i Bergen, Oslo, Trondheim og Tromsø og tilbyr også tjenester via chat, telefon og videomøter.

Amathea er offentlig finansiert over statsbudsjettet, og i 2021 ble evalueringen av tilskuddordningen ferdigstilt av SINTEF.

Daglig leder er (per februar 2023) Andrea Skaarer Kreutz.

## Historie
Den opprinnelige organisasjonen ble etablert i 1978, og stiftelsen ble opprettet i 1984 under navnet «Alternativ til abort». I 2003 tok stiftelsen navnet Amathea, i forbindelse med starten på et omfattende endrings- og utviklingsarbeid i organisasjonen. Stiftelsen skulle ikke lenger bygge på sitt opprinnelige formål og verdisyn, og har fra den gang vært politisk og religiøs uavhengig organisasjon.

I november 2014 ble Amathea fusjonert med SUSS-telefonen. Stiftelsen har siden da hatt en chat-tjeneste med fokus på seksuell helse og rettigheter knyttet til seksualitet og seksuell helse.

Amathea har jobbet for å bygge kunnskap i samfunnet innen temaene abort og usikkerhet i svangerskapet i mange år med mål for å forbedre helsetjenestene og sikre et likeverdig og tilgjengelig helsetilbud.

I statsbudsjettet som ble fremlagt av den norske regjeringen høsten 2022 ble støtten til Amathea kuttet med 6,2 millioner kroner. Kuttet medførte at stiftelsen måtte kutte i antall ansatte og avvikle seks avdelingskontorer i løpet av 2023.

## Referanser


## Eksterne lenker
* 
*
Chang’an

:**''Chang'an** har også andre betydninger.*
*'Chang'an** ([[tradisjonell kinesisk]]: 長安, [[forenklet kinesisk]]: 长安, [[pinyin]]: ''Cháng'ān'') var hovedstaden for mer enn ti dynastier i [[Kinas historie]]. Chang'an betyr ''evig fred'' på klassisk kinesisk. Under det kortvarige [[Xin-dynastiet]] fikk byen det nye navnet «varig fred» (常安, uttalt på samme vis på [[mandarin (språk)|mandarin]], men etter dynastiets fall i [[23]] fikk den tilbake sitt opprinnelige navn. Da [[Ming-dynastiet]] opprant hadde den igjen et nytt navn, denne gang til **Xi'an*', som betyr  «vestlig fred». Det er hva byen heter i dag. 

==Fra steinalderen til Tang-dynastiet==

Chang'an var bebodd allerede i [[neolittisk]] tid. [[Yangshaokulturen]] var da på plass i [[Banpo]], i den senere byens forsteder. Den geskjeftige herskeren, [[Qin Shi Huang]], av [[Qin-dynastiet]] holdt hoff noe mot nordøst, og det var her han bygde sitt massive mausoleum med [[terracottahæren]]. 
I [[Han-dynastiet]]s første del var Chang'an keiserens hovedstad. Byen lå i det som nå er nordvest i den moderne storbyen Xi'an. Under Han-keiseren [[Gaozu]] hadde den rundt 400&nbsp;000 innbyggere. Til sammenligning hadde Vestens største byer, [[Seleucia-Ctesiphon]] og [[Alexandria]], samtidig henholdsvis 200&nbsp;000 og 300&nbsp;000 innbyggere.

Under [[Tang-dynastiet]] omfattet Chang'an det området som senere lå helt innenfor [[Ming-dynastiet|Ming]]-murene, og dessuten noen mindre områder østenfor og vestenfor, og en stor del av den senere Ming-byens sørlige forsteder. 

Slik var *Tang*-Chang'an faktisk åtte ganger større enn *Ming*-Xi'an, som ble gjenoppbygd over de delene som var de keiserlige deler av byen under [[Sui-dynastiet|Sui-]] og Tang-byen. 

Her lå også det store [[Weiyangpalasset]], et keiserlig palass bygget i begynnelsen av Han-dynastiet (ca. 200 f.Kr.).

Da byen var på sitt største, var Chang'an en av verdens største både i utstrekning og innbyggertall. Omkring [[750]] ble Chang'an omtalt som «en million menneskers by» i kinesiske nedtegnelser, og moderne estimater regner med at befolkningen innenfor bymurene var mellom 800.&nbsp;00 og 1&nbsp;000&nbsp;000 innbyggere. Ifølge en folketelling i [[742]], nedtegnet i *Den nye bok av Tang'', ble det talt 362&nbsp;921 familier med 1&nbsp;960&nbsp;188 personer i Jingzhao Fu (京兆府), hele det bymessige området og dessuten medregnet noen småbyer i området.

Uansett var byen i minst samme størrelsesorden som Konstantinopel og Bagdad. Dens grunnriss ble forbilde for de japanske hovedstedene (Fujiwara-kyō, Heijō-kyō, Heian-kyō) og Gyeongju i Silla (Korea).

Ximing-tempelelet i Chang'an tiltrakk pilegrimer fra alle himmelretninger. 

Her oversatte indiske pilegrimer sine sutraer til kinesisk. Den japanske buddhisten Kūkai oppholdt seg her rundt 805 og studerte sanskrit. 

På 800-tallet begynte forfallet i Tang-dynastiet; rundt 900 hadde Chang'an bare 500&nbsp;000 innbyggere. Etter Tang-dynastiet forfalt Chang'an ned i betydningsløsheten.

## Referanser
Beniamino Gigli

**Beniamino Gigli** (født 20. mars 1890 i Recanati i Italia, død 30. november 1957 i Roma) var en italiensk operasanger (tenor).

Han begynte å synge som sjuåring. Han fikk stipendium for sangstudier i Roma, og i 1914 vant han en tevling i Parma og kunne debutere i *[[La Gioconda]]* samme år. 

Han sang i blant annet Italia, Spania og Sør-Amerika, og hadde engasjementårene 1920–1932 på Metropolitan i New York City. Han ga også konserter i andre land.

Gigli ble betraktet som Enrico Carusos etterfølger og sin tids fremste tenor. Hans repertoar bestod særlig av italienske og franske operapartier. Han utgav en selvbiografi.

Han var aktiv som konsertsangere frem til 1955. I 1918 gjorde Gigli sin innspillingsdebut og Naxos har gitt ut en nesten fullstendig utgave med 14 volumer av Giglis komplette utgitte innspillinger 1918-51 samt avskjedskonsertene  i New York i 1955. Han medvirket dessuten i rundt tyve filmer. 

«Non ti scordar di me» er en sang som ble skreddersydd til Giglis første film i 1935. Nå er den sangen en av de største italienske sangene og er blitt innspilt, også av blant annet Pavarotti. 

## Filmografi (utvalg)
### kortfilm
* 1926 – Cavalleria Rusticana, Finale 
* 1927 – Lucia di Lammermoor, "Lucia perdona – Sulla tomba"
* 1927 – Rigoletto, Kvartetten
* 1927 – La Gioconda, "Sia i Glora I Canti – Cielo e mar"
* 1928 – Perlefiskerne, "Au fond du temple saint"
### spillefilm
* 1935 – Forglem meg ei
* 1935 – Non ti scordar di me
* 1936 – Ave Maria
* 1936 – Du er mitt liv
* 1937 – Sangen om kjærlighet
* 1937 – Mors sang
* 1938 – Giuseppe Verdi
* 1938 – Dir gehört mein Herz
* 1938 – Solo Per Te
* 1938 – Sangen til henne
* 1939 – Der singende Tor
* 1939 – Casa lontana
* 1940 – Ritorno
* 1940 – Mamma
* 1942 – Ung kjærlighet
* 1943 – Pagliacci
* 1943 – Lache Bajazzo
* 1953 – Giuseppe Verdi

## Referanser


## Eksterne lenker
* 
* 
*
Dongshaøyene

**Dongshaøyene**, eller **Pratasøyene** (kinesisk: 東沙群島, pinyin: *Dōngshā Qúndǎo*), er en øygruppe i Sør-Kina-havet. Øygruppen består av totalt tre atoller, med en øy, to korallrev og to banker. Øya er uten annen bosetning enn 200 marinesoldater fra Taiwan.

Øygruppen ligger 340 km sørøst for Hongkong og 400 km sørvest fra Taiwan.

Øygruppen var kontrollert av Japan fra 1907 til 1909 og fra 1939 til 1945. 

De administreres politisk som del av distriktet Cijin (旗津, *Qíjīn*) i fylket Kaohsiung. 

Folkerepublikken Kina anser at øyene hører inn under Huizhou i provinsen Guangdong.

I 2012 ble Sun Yat-sen nasjonale universitets Dongsha Atoll Research Station (DARS) etablert for biologi, biogeokjemi og oceanografiforskning.

## Referanser


## Eksterne lenker
*
Louis Martín

**Luis Martín García** (født 19. august 1846 i Melgar de Fernamental ved Burgos i Spania, død 18. april 1906 i Roma) var generalsuperior for jesuittordenen.

Martín trådte inn i jesuittordenen i 1864. I 1868 ble han fordrevet fra Spania men kunne vende tilbake i 1874. I Bilbao var han leder for tidsskriftet «Det hellige hjerte». Kort etter ble han rektor for Universitetet i Salamanca. 

I 1885 ble han provinsial for jesuittene i Kastilla og 1891 generalvikar i Roma. Der ble Martín i 1892 valgt til ny ordensgeneral.

## Referanser


## Litteratur
* Chandlery, P.L.: El M.R.P. Luis Martin Garcia. *Bosquejo biografico*, Burgos, 1947.
* Sanz de Diego, R.: "El General de los jesuitas, Luis Martin, y la politica espanola", i *Studia historica et philologica*, Roma, 1984.
* Schultenover, D.G. *George Tyrrell; in search of Catholicism*, Sheperdstown, 1981.
Plesetsk

**Plesetsk** (russisk: Плесе́цк) er en bymessig bosetning i Arkhangelsk oblast i Russland. Den ligger rundt 200&nbsp;km sør for Arkhangelsk. Innbyggertall: 11&nbsp;300 (folketelling 2002), 14&nbsp;027 (folketelling 1989).

Plesetsk kosmodrom ligger i byen Mirnyj like ved.

## Referanser


## Eksterne lenker
* Om Plesetsk på russianspaceweb.com
Tom Mix

**Thomas Edwin «Tom» Mix** (født **Thomas Hezikiah Mix**; 1880–1940) var en amerikansk skuespiller. 

Han var en legendarisk cowboy-stjerne i mer enn 330 westernfilmer, både stumfilmer og lydfilmer. I filmene brukte han sjelden stuntmenn, noe som førte til at han ofte pådro seg skader. 

Han sluttet som skuespiller i 1934, og omkom i en bilulykke i 1940.

## Filmografi (utvalg)
* 1909: *[[The Cowboy Millionaire]]*
* 1909: *[[Briton and Boer]]*
* 1910: *[[Pride of the Range]]*
* 1911: *[[Saved by the Pony Express]]*
* 1914: *[[Why the Sheriff Is a Bachelor]]*
* 1914: *[[In the Days of the Thundering Herd]]*
* 1914: *[[Chip of the Flying U]]*
* 1914: *[[Shotgun Jones]]*
* 1915: *[[The Man from Texas]]*
* 1917: *[[Durand of the Bad Lands]]*
* 1917: *[[The Heart of Texas Ryan]]*
* 1917: *[[The Golden Thought]]*
* 1918: *[[Ace High (1918)|Ace High]]*
* 1918: *[[Cupid’s Round Up]]*
* 1918: *[[Western Blood]]*
* 1919: *[[Rough Riding Romance]]*
* 1919: *[[The Coming of the Law]]*
* 1919: *[[The Speed Maniac]]*
* 1920: *[[3 Gold Coins]]*
* 1920: *[[The Untamed (film, 1920)|The Untamed]]*
* 1921: *[[Hands Off!]]*
* 1921: *[[The Night Horsemen]]*
* 1921: *[[After Your Own Heart]]*
* 1922: *[[Catch My Smoke]]*
* 1922: *[[Sky High (1922)|Sky High]]*
* 1922: *[[Chasing the Moon]]*
* 1923: *[[Eyes of the Forest]]*
* 1923: *[[Romance Land]]*
* 1924: *[[Ladies to Board]]*
* 1924: *[[The Last of the Duanes (film fra 1924)|The Last of the Duanes]]*
* 1925: *[[Dick Turpin (stumfilm)|Dick Turpin]]*

## Galleri

Tom Mix 1917.jpg|Annonse (1917)
Mr. Logan, U.S.A.jpg|*Mr. Logan, U.S.A.* (1918)
Tom Mix 1919.jpg|Annonse (1919)
The Coming of The Law.jpg|Annonse (1919)


## Filmen ''Mi Quérido Tom Mix'' (1991)
I 1991 hadde filmkomedien *Mi Querido Tom Mix* (norsk oversettelse: *Min kjære Tom Mix*) premiere. Filmen var regissert av den meksikanske regissøren Carlos García Agraz. Den handler om en eldre kvinne som bor hos sin nevø og hans familie, og som rett som det er ser sitt snitt til å gå på kino i landsbyen for å se gamle westernfilmer i svart/hvitt med filmhelten Tom Mix. Den gamle damen får problemer med å skille virkelighet og film, og skriver kjærlighetsbrev som hun innleder med *Min kjære Tom Mix* ...

## Referanser


## Eksterne lenker
*
Montale

**Montale** har flere betydninger:

* Montale (Toscana), en kommune i provinsen Pistoia i den italienske regionen Toscana
* Eugenio Montale, en italiensk forfatter

## Se også

* Monale
Hannelore Måseide

**Hannelore Måseide** (født 21. desember 1942) er en norsk politiker. Hun var ordfører i Ulstein i Møre og Romsdal fra 2003 til 2011 og ble valgt inn i kommunestyret som representant for Arbeiderpartiet. Hun var varaordfører i kommunen fra 1999 til 2003. Hun har siden meldt seg inn i Venstre. Hun er medlem av kommunestyret i Ulstein for Venstre for perioden 2015-2019.

28. januar 2008, bare et halv år inn i sin andre periode som ordfører, meldte hun seg ut av Arbeiderpartiet. Hun begrunnet dette med en helhetlig vurdering basert på ulik forståelse for hvordan arbeidet i kommunestyregruppa skulle gjennomføres. Måseide satt likevel som ordfører ut valgperioden. Ved kommunevalget 2011 sto hun på Venstres liste. Ved kommunevalget i 2015 ble hun innvalgt som medlem av Ulstein kommunestyre for Venstre. 

## Referanser
Jan Berset

**Jan Gerhard Berset** (født 27. mai 1944) er en norsk politiker for Høyre. Han var ordfører i Ulstein kommune i Møre og Romsdal fra 2011 til 2015. Han har også tidligere vært ordfører i kommunen, fra 1995 til 2003.

Berset var rektor ved Ulstein vidaregåande Skule til 2010.

## Referanser
Sterling Seagrave

**Sterling Seagrave** (født 15. april 1937 i Columbus i Ohio i USA, død 1. mai 2017 i Frankrike) var en amerikansk forfatter. Han er kjent for biografien *The Soong Dynasty*. 

Seagrave vokste opp i grensetraktene mellom Kina og Burma, sønn i en amerikansk slekt som hadde tilbrakt nesten to århundrer i Orienten. Hans var dr. Gordon Seagrave, forfatter av *Burma Surgeon*. 

Sterling Seagrave ble gravende journalist i Asia, og skrev for mange aviser og tidsskrifter.

Han og hans kone og samarbeidspartner, Peggy Sawyer Seagrave, bodde i Europa.

## Verker
* *The Soong Dynasty*
* *The Yamato Dynasty: The Secret History of Japan's Imperial Family*
* *Opération Lys d'or* 
* *Yellow Rain: A Journey Through the Terror of Chemical Warfare*
* *The Marcos Dynasty*
* *Dragon Lady: The Life and Legend of the Last Empress of China*, New York: Vintage Books, New York, 1992  ISBN 0-679-73369-8  (Boken avviser at enkekeiserinne Cixi benyttet seg av bokserne under bokseropprøret, og fremstiller henne på en velvillig måte.
* *Gold Warriors: America's Secret Recovery of Yamashita's Gold* (sammen Peggy Seagrave), Verso, ISBN 1-85984-542-8.

## Referanser
Miltiades

**Miltiades** kan vise til:

* Miltiades den eldre, gresk aristokrat
* Miltiades den yngre, gresk politiker og soldat
* Miltiades (pave), pave i perioden 2. juli 311 til 11. januar 314
Mette Stensholt Schau

**Mette Stensholt Schau** (født 1962) er en norsk journalist og programleder som er ansatt i NRK. Hun har siden 2016 hatt stillingen som distriktsredaktør for NRK Vestfold. 

Schau er høgskolekandidat med administrasjon og ledelse fra høgskolen i Agder. 

I NRK har hun blant annet vært programleder fo hageserien ''Grønn glede'' fra 2002 til 2015. I 2016 ble hun ansatt som distriktssjef for NRK Vestfold.

## Referanser
Arne Sørensen (fotballspiller)

**Arne Sørensen** (1917–1977) var en dansk fotballspiller og -trener. Han spilte 30 A-landskamper for Danmark og scoret fire mål.

Han var dansk landslagstrener fra 1956 til 1961 og var trener for laget som vant sølvmedaljer under OL i Roma i 1960.

## Klubbkarriere
*  B 1903
*  B.93
*  Stade Français
*  FC Nancy

## Referanser


## Eksterne lenker
*
Spekulum

Et **spekulum** (latinsk: *speil*) er et medisinsk verktøy for å undersøke kroppsåpninger, med en utforming som avhenger av hvilken kroppsåpning som skal undersøkes. I eldre tekster kan spekulumet omtales som et **diopter** eller **dioptra**.

Vaginale spekula ble brukt av romerne, og spekulumartefakter har blitt funnet i Pompeii.
 På en nattevakt på Nordlandssykehuset kom gynekologen Stine Andreasen og jordmoren Hege Hanssen i snakk om at oldtidens spekulum ikke har endret seg mye gjennom to tusen år. Sammen har de utviklet en forbedret versjon med tynne, elastiske sidevegger i plast i stedet for metall, og dermed også lydløst.

En vaginal spekulum, utviklet av J. Marion Sims, består av en hul sylinder, med en avrundet ende som er delt i to hengslete deler, på samme måte som nebbet til en and. Spekulumet blir ført inn i vagina for å utvide den, for å lettere kunne undersøke vagina og livmorhals.

Det finnes også egne spekula for anal-, øre-, og neseåpninger.


## Referanser


## Se også
* Endoskop
Manos: The Hands of Fate

***«Manos» The Hands of Fate*** er en amerikansk skrekkfilm fra 1966. Den ble regissert og produsert av Harold P. Warren. Han spilte også i filmen, sammen med Tom Neyman og John Reynolds.

Filmen dukket opp på tv-serien Mystery Science Theater 3000, noe som er hovedgrunnen til at filmen har kultstatus i dag. Sammen med filmer som *[[Plan 9 from Outer Space]]* og *[[Robot Monster]]* regnes den som en av de mest amatørmessige filmer som er lagt innen denne sjangeren, noe som også har gitt den kultstatus.

## Handlingsreferat
Mens de er på ferie i nærheten av El Paso, Texas kjører Michael, Margaret, deres lille datter Debbie og hunden deres, Peppy, gjennom en ørken på jakt etter et hotell som kalles for "Valley Lodge" men Margaret insisterer på at de har kjørt seg vill. Men Michael påstår at de ikke er det. De blir deretter stoppet av lokal sheriff på grunn av et ødelagt baklys på bilen deres. Men de får slippe med en advarsel når Michael forteller at der på deres "aller første ferie" sammen. 

Familien kommer endelig frem til et hus, som blir tatt hånd om av den bisarre Torgo, som påstår at han tar hånd om stedet "når Mesteren er borte" og de mener at Torgo oppfører seg veldig merkelig. Michael og Margaret spør Torgo om en vei-beskrivelse til hotellet Valley Lodge. Men Torgo benekter å ha kjennskap til noe slikt sted. Michael ber Torgo om å la ham og familien overnatte hos ham, til tross for innvendinger fra både Torgo og Margaret. Inne i huset oppdager Michael og Margaret et urovekkende maleri av en mørk, ondskapsfull mann og en svart hund med glødende øyne. Torgo sier at mannen på maleriet viser Mesteren. 

Margaret blir redd når hun hører et illevarslende hyl, og hunden Peppy løper ut etter hylingen. Michael oppdager deretter Peppy død på bakken. Michael begraver hunden i en ørken, og går deretter tilbake til huset. Michael klarer ikke å starte bilen deres. Torgo forteller dem at det ikke finnes noen telefon i huset, så familien bestemmer seg motvillig for å overnatte der. Men de oppdager at datteren Debbie har forsvunnet, og går for å lete etter henne. Debbie kommer tilbake sammen med en stor svart hund, den samme hunden fra maleriet. 

Mesteren våkner kort tid senere, og forteller dem at Michael må ofres til deres guddom Manos, og både Margaret og Debbie skal bli Mesterens nye koner. Men Mesteren bestemmer seg senere for å ofre Torgo og hans første kone i stedet. Familien forsøker å forlate huset, og løper ut i ørkenen for å unnslippe. Når de løper gjennom ørkenen, faller Margaret og sier at hun ikke kan løpe lenger. 

## Skuespillere
* Harold P. Warren som Michael.
* Diane Mahree som Margaret.
* Jackey Neyman som Debbie.
* John Reynolds som Torgo.
* Tom Neyman som Mesteren.
* Stephanie Nielson, Sherry Proctor, Robin Redd, Jay Hall, Bettie Burns og Lelaine Hansard som Mesterens koner.
* Bernie Rosenblum som en tenåringsgutt.
* Joyce Molleur som en tenåringsjente.
* William Bryan Jennings og George Cavender som politi-folk.

## Referanser


## Eksterne lenker
*
BokkeReidars Bluesband

**BokkeReidars Bluesband** er et norsk åttemanns-band med blåserekke som spiller soul, rhythm and blues og blues på norsk.

BokkeReidars ble startet i Volda i 1983, og er et av de lengstlevende bluesband i Norge.

Bandet har utgitt tre plater, der de to første var på engelsk. I 2004 utga bandet sin første norske plate. Siden har soul og blues på sunnmørsdialekt fått bandet til å stå litt ut fra andre band innen denne genren.

I tillegg til studiojobbing er BokkeReidars ofte å høre på musikkfestivalene i Norge. Moldejazz, Vossajazz, Dølajazz, Lillehammer Bluesfestival og Olavsfestdagene i Trondheim er noen av festivalene som har fått besøk av bandet.

## Medlemmer
* Gunnar Solheim, vokalist
* Steinar Høydal, piano/orgel
* Klaus Blø, gitar
* Svein Hunnes, bass
* Terje H. Hansen, trommer
* Ivar Kvangardsnes, trompet
* Trond Johnsen, tenorsax
* André Folkestad, trombone

## Diskografi

* *[[I levande live (1989-album)|I levande live]]* (1989)
* *[[BokkeReidars Bluesband (album)]]* (1996)
* *[[En time til]]* (2004)
* *Sprengstoff* (2011)

## Eksterne lenker
* 
*
Mohair

**Mohair** er ull fra angorageiten. Geiten lever i Nord-Amerika, Sør-Afrika, Tyrkia og i det vestlige Asia på 1000 meters høyde. Dyret klippes to ganger i året og leverer ved hver klipping mellom 1,5 til 2,5 kilo mohairull. Ullfibrene er 100 til 300 millimeter lange, er nesten rette, de er veldig elastiske og har en hvitgul farge. Mohair brukes blant annet i mer eksklusive kles- og møbeltekstiler. Mohair er også tatt hyppig i produksjon av fell til fellski. 

Angora- eller ankarageit er en tyrkisk rase av tamme geiter. Den produserer den skinnende fiberen som er kjent som mohair. Den er utbredt i mange land i verden. Opprinnelsen til angorageit er ikke kjent. Den tidligste vestlige beskrivelsen kan være den som ble publisert i 1555 av Pierre Belon, som hadde sett geiter med snøhvit ull på reise i det sørlige Tyrkia: «... ull så delikat at man ville bedømme den som finere enn silke ...».

## Referanser


## Eksterne lenker

* Breeds of Livestock - Angora goats, Oklahoma State University
Yngvil Armand

**Yngvil Armand** (født 1945 i Høyanger) er en norsk førskolelærer og barnebokforfatter.

Hun er oppvokst i Bergen som datter av Elisabeth Armand og Eilif Armand.

Armand har laget flere billedbøker, i samarbeid med ulike billedkunstnere. Blant bøkene finnes skildringer av barndommen til Edvard Grieg og Amalie Skram. Hun har også bidratt til bøkene *Fattigboka* og *De bodde der*, og vært medlem av redaksjonsrådet i *Pedagogisk Forum*.

## Bibliografi
* *– og ingen skal være aleine*, barnebok, Gyldendal (1977)
* *Hår i veien*, billedbok, Eide (1987)
* *Flaggermusen*, billedbok (1988)
* *Store Gutter*, billedbok (1990)
* *Ronny, Rasmus, og Rotta*, billedbok (1991)
* *Edvard fra Strandgaten*, barnebok (1994)
* *Amalie for lenge siden*, barnebok (1996)
## Referanser


## Eksterne lenker
*Presentasjon av Yngvil Armand i Forfatterkatalogen på Forfattersentrums nettsider
*Digitalisert bøker av Yngvil Armand i Nasjonalbiblioteket
Kornsjø

**Kornsjø** er et tettsted i Enningdalen i Halden kommune, på grensen til Sverige. Stedet ligger ved Nordre Kornsjø, 141 moh. Det er ca. 400 husstander med postnummer Kornsjø, dette inkluderer Prestebakke.

I lokalene etter den nå nedlagte Kornsjø stasjon er ett av Norges største modelljernbaneanlegg under oppbygging. På Kornsjø finner man ellers Villa Kornsjø B&B, Grensestua cafe & kiosk, dampbåten «Prøven», Østfold gipsmakeri og i tillegg flere mindre hobbyvirksomheter. «Kornsjødagene» avholdes årlig, som regel første helgen i juni.

Våren 2012 vant Kornsjø God morgen Norge sin uhøytidelige kåring som dreide seg om Østfolds perler. De ble også utpekt til å bli besøkt av TV2 sitt TV-team hvor en reportasje om tettstedet skulle bli laget.

I 2016 og 2017 var den kjente realityserien  spilt inn på Finnsvika i Kornsjø. i 2016 med vanlige deltakere og i 2017 med kjendisfarmen

## Referanser


## Eksterne lenker
* Idd og Enningdalen historielag
* Hjemmeside for Kornsjø
* Gamle postkort fra Kornsjø
* Dampbåten "Prøven"
* Villa Kornsjø
Excelsior College

**Excelsior College** (tidligere *Regent's College*) er et privat, ikke-kommersielt universitet for fjernundervisning og privatisteksaminering i Albany i delstaten New York i USA. Det ble grunnlagt i 1970 og inngår som et college under systemet University of the State of New York, og ble privatisert i 1998.

Ved «Excelsior» (2006) studerer i alt 30&nbsp;680 studenter gjennom fjernundervisning og godkjenning av studiepoeng fra andre læresteder, opptil Mastergradsnivå. Det er skolepenger på US$ 275 per time. Antall vitenskapelig ansatte i 2006 var 232.

## Referanser


## Eksterne lenker
*
Petrofysikk

**Petrofysikk** beskriver bergarters fysiske egenskaper, som porøsitet og permeabilitet (gjennomtrengbarhet).

Petrofysikk er brukt i forbindelse med boring etter petroleum, både for å kartlegge bergartsegenskapene og for å beskrive fordeling av olje, vann og gass i reservoaret.
Fashion Institute of Technology

**Fashion Institute of Technology** er et statlig-kommunalt college underlagt **[[State University of New York]]** (SUNY) i New York City i USA. Det ble grunnlagt i 1944.

I 2006 var det i alt 10&nbsp;101 studenter og 908 vitenskapelig ansatte ved *FIT*, og skolepengene dette året var på US$ 4&nbsp;770 årlig for studenter som er hjemmehørende i delstaten New York.

Studiene tilbys opp til Mastergradsnivå.
Fagkretsen omfatter design, illustrasjon og grafikk, smykkekunst, mote og andre håndverks- og industrifag.
## Referanser


## Eksterne lenker
*
Evangel University

**Evangel University** er et privat, kristent universitet i Springfield i delstaten Missouri i USA. Det ble grunnlagt i 1955 og har siden starten vært tilknyttet pinsebevegelsen (Assemblies of God).

I 2006 var det i alt 1&nbsp;721 studenter og 156 vitenskapelig ansatte ved *Evangel*, og skolepengene dette året var på US$ 14&nbsp;300.

Studiene tilbys opp til mastergradsnivå. Fagfokuset er det klassiske *liberal'arts*-programmet med lærerutdanning, musikk, språk, humaniora, samfunnsvitenskapelige fag og teknologi. I tillegg gir universitetet teologisk utdanning innen rammen av pinsebevegelsens troslære.

## Referanser


## Eksterne lenker
*
Farleigh Dickinson University

**Farleigh Dickinson University** er et privat, ikke-kommersielt universitet i Teaneck i delstaten New Jersey, USA, med campus også i Madison (Florham), NJ. Universitetet har også en campus i Wroxton Abbey, Storbritannia og tilbyr eksamener i Vancouver, Canada. 

Universitetet ble grunnlagt med utbygging av begge campuser i 1942, og er det største private universitetet i delstaten.

I 2006 var det i alt 12&nbsp;053 studenter og 929 vitenskapelig ansatte ved *Farleigh*, og skolepengene dette året var på US$ 24&nbsp;644 i Teaneck og US$ 26&nbsp;518 i Madison.

Studiene tilbys opp til Mastergradsnivå i Madison og doktorgradsnivå i Teaneck.

## Referanser


## Eksterne lenker
*
Norgesmesterskapet på ski 2008

**Norgesmesterskapet på ski 2008** ble arrangert i Granåsen i Trondheim, og på Støren/ i Selbu (del 2). 
Mesterskapet gikk fra 30. januar til 3. februar (del 1), og 28. til 30. mars (del 2). 
50&nbsp;km for menn og 30&nbsp;km for kvinner ble arrangert i forbindelse med Rensfjellrennet i Selbu. Sør-Trøndelag Skikrets stod som arrangør av arrangementet, og det var første gang en skikrets var tildelt ski-NM.

## Skihopping
### Stor bakke
#### Kvinner
 
  
#### Menn

 
## Langrenn
### Kvinner
#### 10 km fristil
 

#### Sprint klassisk
 

#### 15 km skiathlon

#### 3 x 5 km stafett




**Dato:** 3. februar
**Tid:** 12:00
**Sted:** Trondheim

#### Langdistanse (Rensfjellrennet, 56 km)

### Menn
#### 15 km fristil
 

#### Sprint klassisk

 

#### 30 km skiathlon
 

#### 3 x 10 km stafett




**Dato:** 3. februar
**Tid:** 13:10
**Sted:** Trondheim

#### Langdistanse (Rensfjellrennet, 56 km)

## Kombinert
### Normal (Gundersen)
 

### Sprint
 

## Kilder
* Resultater individuelt
* Resultater lagsprint

## Eksterne lenker
* Hjemmeside – del 1
* Hjemmeside – del 2
Joel Madden

**Joel Madden** (født 1979) er en amerikansk musiker og forsanger i bandet Good Charlotte.

Han bor i Waldorf, Maryland og er tvillingbror til den fem minutter eldre Benji Madden. Bandet hat laget flere store hits, mest kjent er nok «I Just Wanna Live».

Han er gift med realitystjernen Nicole Richie, og de har to barn sammen.

## Referanser


## Eksterne lenker
* 
* 
* 
*
Fairmont State University

**Fairmont State University** er et delstatseid «liberal arts»-universitet i Fairmont i delstaten Vest-Virginia, USA. Det ble grunnlagt i 1865 som lærerskole *(Normal School)*, og har beholdt fokuset på regional lærerutdanning.

I 2006 var det i alt 7&nbsp;417 studenter og 666 vitenskapelig ansatte ved *FSU*, og skolepengene dette året var på US$ 4&nbsp;538 for studenter hjemhørende i West Virginia.

Studiene tilbys opp til mastergradsnivå.

Foruten de klassiske profesjonsutdanningene innen undervisning, sykepleie osv, tilbyr *FSU* to unike kurs:
* Intelligence research & Analysis (etterretningstjeneste)
* Robert C. Byrd National Aerospace Education Center (avionikk)

## Referanser


## Eksterne lenker
*
Faulkner University

**Faulkner University** er et ikke-kommersielt, kristent universitet i Madison i delstaten Alabama, USA. Det ble grunnlagt i 1942 som *Montgomery Bible School* – senere *Alabama Christian College* – og er knyttet til den amerikanske menigheten Church of Christ (Kristi Forsamling).

I 2006 var det i alt 2.625 studenter og 147 vitenskapelig ansatte ved *Faulkner*, og skolepengene dette året var på US$ 11.565 per år.

Studiene tilbys opp til Mastergradsnivå samt høyere profesjonsstudier *(First Professional)*. Til undervisningssentrene hører *Harris College of Business* og *Thomas Goode Jones School of Law*.

## Referanser


## Eksterne lenker
* 
*
Fayetteville State University

**Fayetteville State University** er et delstatseid *liberal arts*-universitet i Fayetteville i delstaten Nord-Carolina, USA. Det ble grunnlagt i 1867 av seks afroamerikanske menn, og tok i starten spesielt inn svarte studenter. Det er et av de såkalte Historiske svarte læresteder i USA, og er idag en del av systemet **[[University of North Carolina]]**.

I 2006 var det i alt 6&nbsp;301 studenter og 331 vitenskapelig ansatte ved *Fayetteville*, og skolepengene dette året var på US$ 3&nbsp;382 for studenter hjemhørende i North Carolina.

Studiene tilbys opp til doktorgrad (i faget skoleledelse).

## Referanser


## Eksterne lenker
*
Ferris State University

**Ferris State University** er et delstatseid *liberal arts*-universitet i Big Rapids i delstaten Michigan i USA. Det ble grunnlagt i 1884 og tok inn kvinnelige studenter fra første stund.

I 2006 var det i alt 12&nbsp;575 studenter og 864 vitenskapelig ansatte ved *Ferris*, og skolepengene dette året var på US$ 7&nbsp;342 for studenter hjemhørende i Michigan.

Skolene ved *Ferris* er:
* Allied Health Sciences (helsefag)
* Arts and Sciences (humaniora og naturfag)
* Business (økonomi og ledelse)
* Education and Human Services (lærerutdanning)
* Optometry (optometri)
* Pharmacy (farmasi)
* Technology (teknologi)
* Kendall College of Art and Design (kunst- og designfag)

Studiene tilbys opp til mastergradsnivå samt høyere profesjonsstudier *(First Professional)*, samt doktorgrad i optometri og farmasi.

Universitetet huser *Jim Crow Museum of Racist Memorabilia*, med antropologiske utstillinger over hverdagsrasismen i USA under raseskillet fra sent 1800-tall og framover.

## Referanser


## Eksterne lenker
* 
*